CELEX: 62012FN0083
Language: mt
Date: 2012-08-01 00:00:00
Title: Kawża F-83/12: Rikors ippreżentat fl- 1 ta’ Awwissu 2012 — ZZ et vs BEI

29.9.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 295/34
            
         Rikors ippreżentat fl-1 ta’ Awwissu 2012 — ZZ et vs BEI
   (Kawża F-83/12)
   2012/C 295/61
   Lingwa tal-kawża: il-Franċiż
   
      Partijiet
   
   
      Rikorrenti: ZZ et (rappreżentant: L. Levi, avukat)
   
      Konvenut: Bank Ewropew tal-Investiment
   
      Suġġett
   
   Minn naħa, l-annullament tad-deċiżjonijiet li jiġi applikat fir-rigward tar-rikorrenti primjum skont is-sistema l-ġdida ta’ prestazzjonijiet kif tirriżulta mid-deċiżjoni tal-kunsill ta’ amministrazzjoni tal-14 ta’ Diċembru 2010 u mid-deċiżjonijiet tad-9 ta’ Novembru 2010 u tas-16 ta’ Novembru 2011 tal-kumitat ta’ tmexxija u, min-naħa l-oħra, it-talba sussegwenti li l-konvenut jiġi kkundannat għall-ħlas tad-differenza fir-remunerazzjoni kif ukoll għall-ħlas tad-danni.
   
      Talbiet tar-rikorrenti
   
   
               —
            
            
               L-annullament tad-deċiżjonijiet li jiġi applikat fir-rigward tar-rikorrenti primjum skont is-sistema l-ġdida ta’ prestazzjonijiet kif tirriżulta mid-deċiżjoni tal-kunsill ta’ amministrazzjoni tal-14 ta’ Diċembru 2010 u mid-deċiżjonijiet tad-9 ta’ Novembru 2010 u tas-16 ta’ Novembru 2011 tal-kumitat ta’ tmexxija, peress li d-deċiżjoni individwali ta’ applikazzjoni, li kienet inkluża fir-rendikont ta’ April 2012, ġiet innotifikata lill-partijiet ikkonċernati mhux qabel it-22 ta’ April 2012;
            
         
               —
            
            
               u konsegwentement,
               
                           —
                        
                        
                           il-kundanna tal-konvenut għall-ħlas tad-differenza fir-remunerazzjoni li tirriżulta mid-deċiżjoni tal-14 ta’ Diċembru 2010 tal-kunsill ta’ amministrazzjoni u mid-deċiżjonijiet tad-9 ta’ Novembru 2010 u tas-16 ta’ Novembru 2011 b’riferiment għall-applikazzjoni tas-sistema preċedenti tal-bonus; dik id-differenza fir-remunerazzjoni għandha tiżdied bl-interessi moratorji li jibdew jiddekorru mit-22 ta’ April 2012 sal-clearance sħiħ, peress li dawk l-interessi ġew stabbiliti skont ir-rata tal-BĊE miżjuda bi tliet punti;
                        
                     
                           —
                        
                        
                           il-kundanna tal-konvenut għall-ħlas tad-danni għall-ħsara subita minħabba t-telf tal-kapaċità ta’ xiri, peress li ġiet valutat ex aequo et bono u proviżorjament, għal 1,5 % tar-remunerazzjoni mensili ta’ kull rikorrent;
                        
                     
         
               —
            
            
               tikkundanna lill-BEI għall-ispejjeż.